Srednja zdravstvena šola Ljubljana

Poljanska cesta 61

1000 Ljubljana

Oddelek izrednega izobraževanja

Tel. 01 300 16 18; 01 300 16 28

Fax: 300 16 50

<http://szslj.si/>

el. naslov: elizabeta.pikovnik@guest.arnes.si

Datum: 5. 5. 2018

**Obvestilo o predvpisnem postopku na Srednjo zdravstveno šolo Ljubljana – oddelek izrednega izobraževanja v šolskem letu 2018/19**

Na Srednji zdravstveni šoli Ljubljana – v oddelek izrednega izobraževanja se lahko vpišete v program **zdravstvene nege** za pridobitev poklica srednja medicinska sestra/srednji zdravstvenik. V 2-letni  program prekvalifikacije se lahko vpišejo kandidati, ki imajo končano ali nedokončano srednjo strokovno šolo ali gimnazijo. Splošno izobraževalni predmeti so priznani na podlagi javno veljavne listine oziroma spričevala v skladu z zakonodajo.

**Navodila za evidenčni vpis.**

Po pošti pošljite pravilno izpolnjen obrazec **»Prijava za vpis na Srednjo zdravstveno šolo Ljubljana«** (posredovan v prilogi) na naslov: Srednja zdravstvena šola Ljubljana, Poljanska cesta 61, 1000 Ljubljana, Oddelek izrednega izobraževanja. Kandidate bomo vpisovali do zapolnitve prostih mest.

Kot prilogo posredujte:

1. izpolnjen vpisni list,
2. fotokopijo dokazila **zadnjega** letnika končane osnovne šole,
3. fotokopije spričeval 1.,2.,3.,4. letnika srednje šole,
4. fotokopijo Obvestila o uspehu pri splošni oz. poklicni maturi,
5. fotokopijo Spričevala o uspehu pri splošni oz. poklicni maturi,
6. fotokopije elektronskih izpisov ocen šolanja na višje, visoko strokovnih oz. fakultetnih nivojih izobraževanja, v kolikor ste bili vpisani,
7. fotokopijo izpiska iz rojstne matične knjige,
8. fotokopija potrdila o davčni številki,
9. fotokopijo poročnega lista (v kolikor gre za spremembo priimka),
10. fotokopijo osebne izkaznice,
11. 1 sliko; na hrbtni strani slike s tiskanimi črkami napišite ime in priimek in fotokopijo dokazila o cepljenju proti hepatitisu B, ošpicam in oslovskemu kašlju.

V primeru zaposlitve v zdravstveni ali socialni ustanovi oz. društvu, ki se ukvarjajo z humanitarno dejavnostjo, priložite še potrdilo delodajalca z opisom del in nalog za delno priznavanje praktičnega izobraževanja.

**Časovnica vpisnega postopka:**

1. **Informativni dan** na Srednji zdravstveni šoli Ljubljana, Poljanska cesta 61, Ljubljana bo v četrtek, 23. avgusta 2018, ob 16. uri v predavalnici P 14.
2. **Datumi uvodnih pogovorov in vpisa udeležencev**

S kandidatom/-ko opravimo uvodni pogovorv pisarni izrednega izobraževanja v tretjem nadstropju, kabinet 322 in 337. V spodaj navedenih terminih bomo vpisovali kandidate, ki so izvedli predprijavo k vpisu in z vso predpisano in poslano dokumentacijo in sicer:

27., 28. avgust 2018: 10.00 -12.00

3., 4. september 2018: 13.00 -15.00

10. in 11. september 2018: 13.00-15.00.

S seboj na vpis prinesite:

1. original spričevalo zaključka osnovne šole,
2. original spričevala vseh zaključenih letnikov srednje strokovne šole, gimnazije,
3. original obvestila o uspehu pri splošni ali poklicni maturi,
4. original spričevalo pri splošni ali poklicni maturi,
5. osebno izkaznico in original dokazila o cepljenju proti hepatitisu B, ošpicam in oslovskemu kašlju.

**ŠOLNINA**

Cena enega leta prekvalifikacije je 1.490,00 €. V šolnino so vključena predavanja, dva redna izpitna roka, praktični pouk ter dostop do internih gradiv.

Nudimo možnost obročnega plačevanja ter popust pri plačilu celotne šolnine.

Prvi skupni sestanek oddelka prekvalifikacije ½ bo v četrtek 27. septembra 2018 ob 16. uri v učilnici 318. Na sestanku boste prejeli urnik predavanj, identitetno kartico, pogodbo o izobraževanju in vsa dodatna navodila.

Predavanja in izpiti se pričnejo predvidoma 1. oktobra 2018.

 **ZAKLJUČEK IZOBRAŽEVANJA**

Izobraževanje za poklic srednje medicinske sestre oz. srednjega zdravstvenika zaključite z uspešno opravljeno poklicno maturo, ki jo izvajate iz zdravstvene nege in storitve in zagovora. Udeleženci, ki ste že uspešno opravili poklicno ali splošno maturo imate slovenščino in matematiko ali tuj jezik priznano.

Elizabeta Pikovnik, organizatorica izobraževanja odraslih na Srednji zdravstveni šoli Ljubljana